‎Roata istoriei se învârte din nou
‎în regatul Ndongo.
‎Fratele lui Njinga e mort.
‎Legăturile ei cu Kasa, războinicul Imbangala,
‎au fost rupte, căsătoria lor a fost anulată.
‎Njinga!
‎Drept consecință că i-a luat viața unui viitor tânăr rege
‎în ziua nunții lor.
‎O faptă necesară,
‎pentru a prelua puterea și a-și continua planul suprem:
‎să-i alunge pe portughezi din Ndongo o dată pentru totdeauna.
‎Toate datoriile sunt plătite.
‎Ești regină acum.
‎Trăiască regina Njinga!
‎- Njinga! ‎- Njinga!
‎REGINE AFRICANE
‎INSULELE KINDONGA
‎Piața arată diferit azi.
‎Nu sunt comercianții noștri obișnuiți.
‎Acum, la vârsta de 42 de ani,
‎Njinga este regina. ‎Ea conduce întregul teritoriu.
‎În sfârșit, ‎decide soarta regatului său, Ndongo.
‎În regatul Ndongo,
‎la adăpostul bazei militare ‎din insulele Kindonga,
‎Njinga cârmuiește ‎alături de surorile ei, Kambu și Funji.
‎Mulți dintre acești oameni au venit ‎la chemarea ta.
‎Iscoadele noastre spun ‎că au răspuns sate întregi,
‎trimițându-i la tine ‎pe cei mai apți fizic.
‎Njinga încearcă să-și mărească armata
‎apelând la oameni și spunând:
‎„Îngăduiți-mi să vă fiu regină!”
‎Se prezenta ca lider sfidător,
‎iar asta îi atrăgea pe oameni,
‎mai ales pe cei care considerau ‎că sclavia și violența portughezilor
‎le subminau comunitățile.
‎Clădește un refugiu ‎nu doar pentru poporul ei,
‎ci și pentru alte triburi.
‎Ei cine sunt?
‎Au sosit azi-dimineață.
‎Singuri?
‎Familiile lor au fost măcelărite.
‎Portughezii le-au prădat satul.
‎Pe cei pe care nu i-au ucis ‎i-au luat cu ei la Luanda.
‎Trei zile s-au ascuns în tufișuri.
‎Sunteți în siguranță.
‎O moarte sângeroasă
‎e prea blândă pentru guvernatorul Sousa.
‎Tot n-avem destui oameni ‎să-l nimicim pe Sousa.
‎- E necruțător. ‎- Da.
‎Mulțumesc, Funji! Știu cum e. ‎Nu e nevoie să-mi amintești.
‎Spuneam doar că are oameni care sunt...
‎Oameni.
‎Nu zei.
‎Deși suntem puțini la număr, ‎tot le putem da o lovitură.
‎Cum?
‎Oamenii ăștia sunt fermieri, ‎pescari, nu soldați.
‎Atunci predă-te dacă ai renunțat!
‎Njinga, fii rezonabilă!
‎Să nu aud!
‎Tu vezi civili și oameni asupriți.
‎Eu văd o armată locală ‎gata să-și apere teritoriul.
‎Nu subestima de ce e în stare cineva ‎care luptă pentru familia sa!
‎Mai ales când nu mai are nimic de pierdut.
‎Nu pune la suflet frustrarea ei!
‎Vorbește în calitate de rege,
‎cu povara poporului său pe umeri,
‎nu în calitate de soră.
‎Știu.
‎Nu crede ‎că sclavia portugheză e acceptabilă,
‎că poporul ei poate fi luat prizonier.
‎Va folosi toate mijloacele ‎pe care le are la dispoziție.
‎Njinga își dă seama,
‎cu perspicacitate,
‎că are nevoie ca poporul să conteste ‎ceea ce fac portughezii.
‎Își trimite mesagerii ‎în diverse provincii din Ndongo
‎încurajând oamenii să se răscoale,
‎ca să i se alăture ‎împotriva portughezilor.
‎Sclavii de pe plantațiile portugheze ‎au fugit în masă.
‎Soldații înrobiți,
‎o parte din prezența militară ‎portugheză, evadează.
‎Și, dând dovadă de genialitate tactică,
‎Njinga blochează drumurile,
‎perturbând astfel piețele
‎din care coloniștii portughezi ‎cumpărau sclavi.
‎Distrugerea acestor rețele ‎împiedică portughezii
‎să mai poată duce sclavii la Luanda, ‎baza portugheză,
‎unde prizonierii sunt fie trimiși ‎pe plantațiile de pe coastă,
‎fie transformați în soldați, ‎fie transportați din Africa
‎pentru comerțul transatlantic cu sclavi.
‎PORTUL LUANDA
‎În Luanda, noul guvernator, ‎Fernão de Sousa,
‎fierbe din cauza pierderilor ‎catastrofale de profit.
‎Noul guvernator își vede
‎nu doar propria armată micșorându-se,
‎ci și că i se reduce accesul ‎la comerțul cu sclavi
‎din cauza activităților lui Njinga.
‎Portughezii sunt furioși.
‎Din cauza perturbărilor, ‎o iau pe Njinga în colimator.
‎Nu pare mulțumit.
‎Bine.
‎Dacă e furios, nu deține controlul.
‎Deși portughezii sunt superiori ‎din punct de vedere militar,
‎consideră că e mai bine să negocieze
‎decât să folosească forța de fiecare dată,
‎fiindcă ar rămâne fără resurse.
‎Un ilustru sol al Excelenței Sale, ‎guvernatorul de Sousa.
‎Bun-venit!
‎Vin cu un mesaj.
‎Aduc un ordin de la guvernator.
‎Înapoiază-i bunurile imediat!
‎Bunuri? Ce bunuri?
‎Sclavii.
‎Sclavii Portugaliei.
‎Știi prea bine la ce bunuri mă refer,
‎din moment ce tu și...
‎Continuă!
‎Din moment ce tu și...
‎soldații tăi
‎ați perturbat toate piețele de sclavi ‎de aici până la Luanda.
‎Ați luat bunuri care nu vă aparțin.
‎Sclavii aceia sunt ai guvernatorului.
‎Te rog,
‎spune-i guvernatorului ‎că îi înapoiez bucuroasă bunurile...
‎Sclavii.
‎Bine.
‎Mă voi întoarce imediat să-i spun...
‎Singura problemă e...
‎că nu am niciunul.
‎Ce?
‎Nu am niciun sclav.
‎Cum adică nu ai niciun sclav?
‎- Nu se poate să fi vândut... ‎- N-am avut niciodată
‎sclavi.
‎Uită-te în jur!
‎Vezi vreun sclav pe aici?
‎Dacă vezi vreunul, spune-mi!
‎Și i-i voi înapoia ‎guvernatorului bucuroasă.
‎Haide!
‎Vezi vreun sclav pe aici?
‎Spune-i guvernatorului ‎că nu există sclavi aici,
‎în regatul meu.
‎Te rog, condu-ne oaspetele ‎până la drum în siguranță!
‎Aproape s-a lăsat noaptea.
‎N-am vrea să te rătăcești.
‎Să devii proprietatea altcuiva.
‎Nu-i așa?
‎Știm amândoi ‎că guvernatorul nu va fi încântat.
‎Așa să fie!
‎E prima dată după zeci de ani
‎când Ndongo are un avantaj ‎în fața portughezilor,
‎când Ndongo e o forță redutabilă.
‎PORTUL LUANDA
‎Portughezii erau îngroziți.
‎E în detrimentul ‎Imperiului Portughez per ansamblu.
‎Nu e vorba doar de cucerirea ‎regatului Ndongo.
‎E vorba de posesiunile lor coloniale ‎din Brazilia,
‎care, la această vreme, e una ‎dintre cele mai bogate colonii din lume.
‎Au nevoie de sclavi ‎ca să cultive zahăr, aurul alb,
‎una dintre cele mai profitabile mărfuri ‎din secolul XVII.
‎Acum, în ceea ce putea fi o lovitură ‎pentru negustorii de sclavi portughezi,
‎Njinga nu doar că îi câștigă ‎de partea ei pe sclavi,
‎ci își alătură și nobilimea, numită ‎soba.
‎Portughezii se folosesc ‎de violența politică pentru a crea alianțe
‎și ca să inspire frică.
‎Se bazau pe ‎soba,‎ aliații africani, ‎să le furnizeze sclavi.
‎Din cauza rezistenței lui Njinga ‎la dominația portugheză,
‎soba‎ refuzau din ce în ce mai des ‎să le dea acel tribut portughezilor.
‎Nu avem tributuri.
‎Soba ‎continuă ‎să se ducă la Njinga cu duiumul.
‎În ritmul ăsta, ‎nu vom avea sclavi de care să vorbim.
‎În mod normal,
‎sălbatica aia
‎ar trebui să fie în străfundurile ‎unei nave de sclavi în drum spre Salvador,
‎împreună cu amărâții ei compatrioți,
‎desfrânata aia hoață!
‎Njinga n-are idee ce o așteaptă!
‎Vom dezlănțui mânia Portugaliei ‎asupra acelei păgâne
‎până nu va mai avea unde să se ascundă
‎în acest colț de lume blestemat ‎și uitat de Dumnezeu!
‎Cu orice preț.
‎Njinga e un pericol atât de mare ‎pentru portughezii din regiune,
‎încât au decis ‎să scape definitiv de problemă,
‎și anume de Njinga.
‎Practic, e inamicul public numărul unu.
‎E momentul ‎în care guvernatorul Fernão de Sousa
‎obține autorizația Bisericii Catolice
‎de a lansa împotriva ei ‎acest „război sfânt și drept”.
‎INSULELE KINDONGA
‎Domnilor, pădurea e plină de sălbatici.
‎Trofeul nostru e pe aproape.
‎Vreau ca voi să veniți dinspre vest,
‎iar voi ceilalți să mă urmați din spate.
‎Azi ne luăm trofeul, băieți.
‎Portughezii au început o campanie ‎militară sângeroasă împotriva Njinga.
‎INSULELE KINDONGA
‎Pe o perioadă de două luni, ‎îi invadează teritoriul
‎și în final îi înconjoară fortăreața ‎din insulele Kindonga.
‎Ne nimicesc!
‎Retragerea!
‎Retrageți-vă în tufișuri!
‎Portughezii sunt neobosiți.
‎Ea crede că poate rezista ‎mai mult decât ei, dar nu e așa.
‎Armamentul portughezilor ‎e prea puternic pentru Njinga.
‎Pierde mulți războinici.
‎Amenințarea pentru Njinga ‎și pentru poporul ei este anihilarea,
‎distrugerea totală.
‎Ascunzându-se în junglă ‎în insulele Kindonga,
‎Njinga știe că nu are sorți de izbândă.
‎Trebuie să decidă dacă să continue lupta ‎sau să se retragă și să reclădească.
‎De Sousa și-a mărit armata.
‎Se vorbește de o recompensă pentru...
‎Coșuri cu mâini,
‎nasuri și capete ale supușilor mei.
‎Și pentru tine, regina mea.
‎Acest răspuns de astfel de proporții
‎înseamnă că ești un adversar formidabil.
‎Faptele lor spun mai multe ‎decât cuvintele.
‎Și ce spun?
‎Că-s criminali însetați de sânge, ‎lacomi și cruzi?
‎Spun că tu ești regina.
‎Legitimă, puternică, iubită.
‎Prea periculoasă să fii lăsată în viață.
‎Nu asta voiai?
‎Să știe și să recunoască cine ești?
‎Ei bine,
‎ai ce ți-ai dorit.
‎De fapt, am...
‎o armată bolnavă,
‎împuținată și sleită.
‎Știu că vor fi loiali până la capăt.
‎Dar nu așa.
‎Nu când portughezii ‎ne adulmecă slăbiciunile.
‎Ce spun strămoșii?
‎Doar nu ne-au adus aici ca să dăm greș!
‎Știm din consemnările istorice
‎că trebuie să se retragă, ‎dar nu fără să-și piardă reputația.
‎Decide să se consulte cu strămoșii,
‎în special cu fratele ei mort.
‎Ngola‎ Mbande!
‎Vezi mai multe decât noi.
‎Mai departe decât putem noi.
‎Îndrumă-ne!
‎Ce spune?
‎Răbdare!
‎Fratele tău spune că trebuie ‎să fii în viață ca să lupți, fiica mea.
‎Se spune: „Întâi supraviețuiește, ‎apoi continuă lupta!”
‎Nu putem rămâne aici.
‎Dacă vin mai mulți soldați
‎și strămoșii au convenit
‎să ne retragem...
‎atunci trebuie să plecăm la noapte.
‎E prea periculos să așteptăm în beznă.
‎Trezește-i!
‎Strămoșii au grăit.
‎Njinga își folosește ‎strategic spiritualitatea
‎pentru a le arăta oamenilor din Ndongo, ‎poporul mbundu,
‎că puterea și cunoștințele străvechi
‎îi influențează ‎deciziile politice și strategice.
‎Njinga și sfetnicii ei fug.
‎Ia decizia dificilă
‎de a-și lăsa surorile dragi ‎în insulele Kindongo,
‎la tabăra de război, pentru siguranța lor.
‎La momentul respectiv, ‎portughezii cuceresc teritorii vaste
‎din Ndongo, regatul lui Njinga.
‎Pentru a-și proteja poporul,
‎trebuie să recurgă la diplomație.
‎Cine se crede sălbaticul ăsta?
‎În 1626, Njinga l-a trimis pe Mwene Lumbo,
‎cel mai înalt oficial ‎și diplomat, la portughezi,
‎pentru a încerca să obțină pacea.
‎Mulțumesc pentru onoarea ‎de a acorda această audiență!
‎Permiteți-mi să mă prezint!
‎Eu sunt Mwene Lumbo,
‎trimisul special al Maiestății Sale
‎Regina Njinga de Ndongo.
‎Îl trimite pe cel mai înalt oficial, ‎fiindcă e un gest de respect pentru ea.
‎Speră că asta va aduce portughezii
‎la masa negocierilor.
‎Regina Njinga transmite calde salutări ‎Excelenței Voastre.
‎M-a instruit să vă transmit
‎că va redeschide accesul la piețe
‎în schimbul recunoașterii sale ‎ca regină legitimă.
‎Vă oferim aceste daruri...
‎în semn de bunăvoință din partea reginei.
‎Cu promisiunea că mai trimitem,
‎dacă ajungem ‎la o soluție pe placul ambelor părți.
‎Te rog să-i arăți invitatului nostru
‎cum arată o soluție ‎pe placul ambelor părți!
‎L-au întemnițat pe Mwene Lumbo,
‎apoi l-au executat public prin decapitare.
‎Dar portughezii nu s-au oprit aici.
‎Portughezii vor face orice
‎ca ea să nu-și poată continua misiunea.
‎Așa că trebuie să afle ce slăbiciune ‎ar eroda puterea lui Njinga din interior.
‎Regina mea!
‎Vorbește! Ce s-a întâmplat?
‎Portughezii au distrus Kilombo.
‎Mulți și-au pierdut viața.
‎Funji, Kambu...
‎Surorile mele. Ce știi de ele?
‎Le-au luat.
‎Ce-au făcut?
‎Nu!
‎Nu, vă rog!
‎Strămoșii mei, vă rog!
‎Nu!
‎Vă rog, nu!
‎Surorile ei sunt capturate ‎și luate prizoniere
‎de portughezi, ca monedă de schimb.
‎Cu surorile ei a avut ‎cele mai apropiate relații din viața ei.
‎E înfricoșător.
‎Sunt luate de portughezi,
‎care au nesocotit cu violență
‎mulți lideri din Ndongo în trecut.
‎De ajuns!
‎Ridică-te, Njinga!
‎Strămoșii au nevoie de tine în picioare.
‎Da.
‎Așa!
‎E devastată,
‎trebuie să se gândească ce să facă
‎și să fie conștientă de ce i se va cere
‎pentru a-și recupera surorile.
‎Campăm aici la noapte.
‎Mâine plecăm după Imbangala.
‎Ne întoarcem la Kasa?
‎Nu, Kasa e un băiețel. ‎Mă duc la căpetenia Kasanje.
‎Regina mea, e înțelept așa?
‎- Kasanje este... ‎- Nu e un om cu care să te joci.
‎Nu am de ales.
‎E singurul
‎care îmi poate oferi ceea ce am nevoie
‎ca să lupt cu portughezii.
‎Ești dispusă să plătești prețul?
‎Da.
‎Nu trimiți o capră să se lupte cu un leu.
‎Îmi vreau surorile înapoi.
‎Vreau să plece portughezii ‎de pe pământul meu!
‎Până la ultimul! Să dispară!
‎Njinga e slăbită ‎după ce i s-au decimat soldații.
‎Trebuie să-și refacă forțele armate.
‎Are nevoie de oameni, de o armată
‎și caută pe cineva care s-o ajute
‎astfel încât portughezii ‎să nu mai poată răpi nicio viață
‎sau pe cineva din familie.
‎Fiind pusă la zid, ‎decide să ia măsuri drastice
‎și încearcă să se alieze ‎cu căpitanul Kasanje din Imbangala.
‎Kasanje e cel mai puternic lider ‎al grupării Imbangala.
‎Puterea lui Kasanje depășește cu mult ‎orice alt lider din Imbangala.
‎Are o bază enormă de 80.000 de soldați,
‎la care Njinga știe că poate avea acces.
‎E cunoscut ca fiind incredibil de violent, ‎canibal și periculos.
‎E, de asemenea, vechiul dușman care atacase Ndongo cu șapte ani în urmă.
‎TERITORIUL GRUPĂRII IMBANGALA
‎În acest moment, Imbangala lui Kasanje
‎își propun să renunțe ‎la stilul de viață nomad,
‎pentru a deveni mai stabili.
‎Fiecare are ceva ce-și dorește celălalt.
‎El are armata feroce care-i trebuie ei,
‎iar Njinga știe ‎cum să-i clădească un regat.
‎E ultima ei soluție.
‎Dacă obține o alianță, ‎își va consolida puterea
‎și va deveni ‎cea mai mare amenințare din regiune.
‎Ești ca mama ta.
‎Adică?
‎Crezi că e ușor
‎să fii cu un om puternic ca tatăl tău?
‎Mai puternic decât acesta?
‎Invoc-o!
‎Trebuie să lucrezi cu spiritul mamei tale, ‎nu cu al tatălui tău.
‎Poate că e un Imbangala mândru,
‎călit în lupte,
‎dar e mai întâi bărbat.
‎Așa că nu-l voi întâlni ca rege-femeie.
‎Ci ca regină.
‎Pentru că și eu sunt femeie ‎înainte de toate.
‎Deocamdată.
‎Am venit
‎să caut refugiu...
‎și o alianță...
‎cu singurul bărbat din regat ‎care e capabil cu adevărat
‎să-i învingă pe portughezi.
‎Măreața Njinga
‎caută să o protejez de portughezi.
‎Și, în schimb, ‎voi lupta cu loialitate alături de tine.
‎Cu ce?
‎Cu...
‎suflet.
‎Și cu resursele
‎pe care marea căpetenie Kasanje ‎e dispus să mi le ofere, oricare ar fi.
‎Am luptat de multe ori ‎alături de Imbangala.
‎Nu dezamăgesc niciodată.
‎Vorbești bine.
‎- Mulțumesc! ‎- Dar cuvintele tale
‎nu-s de ajuns ca să intri în tabăra asta.
‎De ce e nevoie?
‎Am două condiții.
‎Prima: vei deveni soția mea.
‎Eu sunt stăpânul acestui Kilombo.
‎Și e loc pentru un singur stăpân, ‎nu pentru doi.
‎Nu-mi vei face mie ce i-ai făcut lui Kasa.
‎Și a doua?
‎Scapă de aia!
‎Nu vreau s-o văd în mâna ta.
‎Simbolurile tale de autoritate ‎nu au greutate aici.
‎Njinga are obiecte ritualice,
‎ca mulți regi din Africa.
‎Eu am un colier regal și un sceptru regal.
‎Njinga are centura ei, ‎lunga,
‎care reprezintă puterea ei de rege-femeie.
‎Arunc-o!
‎Știe că, pentru a-și întări forțele și a-și recupera surorile,
‎trebuie să facă anumite sacrificii.
‎Una dintre strategiile ‎la care apelează de-a lungul vieții
‎e să se adapteze,
‎să preia aspecte ale unor culturi străine ‎pentru a obține ce vrea.
‎Și cred că asta e ceva unic
‎la Njinga ca lider.
‎Ai spus că vrei să lupți,
‎să-mi conduci o parte dintre oameni.
‎Nu poți face asta fără titlu.
‎Așa că am decis ‎să te numesc „regina Njinga”.
‎Maestră de arme și mare războinică.
‎Dar...
‎Dar ce?
‎- Alte condiții? ‎- Mă cunoști foarte bine.
‎- Vom fi un cuplu formidabil. ‎- Ce vrei de la mine, Kasanje?
‎Nu doar eu.
‎Noi!
‎Să faci jurământul de sânge.
‎Dovedește că ești de-a noastră!
‎Fă-o acum, și vei primi pe loc ‎tot ce ți-am promis.
‎Trebuie să arate
‎că e hotărâtă ‎să devină Imbangala cu adevărat.
‎Trebuie să treacă printr-o serie de proceduri ritualice.
‎Trebuie să consume sânge de om.
‎Acel moment din biografia lui Njinga
‎e cel mai dezbătut în izvoarele istorice
‎și în mitologia lui Njinga.
‎În ce măsură a devenit canibală Imbangala?
‎A consumat carne de om?
‎A făcut sacrificii umane?
‎Izvoarele portugheze
‎îi demonizează pe Imbangala, ‎numindu-i canibali și barbari.
‎Iar portughezii s-au folosit
‎de această campanie de defăimare ‎pentru a o discredita pe Njinga.
‎În opinia mea,
‎nimeni nu a mâncat inimi.
‎Njinga nu a mâncat inima nimănui.
‎După ce a devenit căpitan Imbangala,
‎Njinga își concentrează mintea ‎și energia pe cuceriri.
‎Ce e?
‎Mai vreau un lucru.
‎Mai vrei ceva?
‎O bază.
‎Vrei să vorbim despre război acum?
‎Da.
‎Ai deja o bază.
‎- Chiar aici. ‎- Vreau propria mea bază.
‎Destul de puternică ‎încât să pot plănui și clădi...
‎și să-i lovesc pe portughezi ‎unde-i doare mai tare.
‎De ce am senzația că știi deja unde?
‎Vreau ca Matamba să fie baza mea.
‎Dacă te ajut să obții ce vrei...
‎eu ce primesc în schimb?
‎Ce vrei, Kasanje?
‎Ce i-aș putea oferi ‎atotputernicului Kasanje?
‎Te vreau pe tine.
‎- Mă ai deja. ‎- Loialitatea ta.
‎- O ai... ‎- Nu, Njinga.
‎Ascultă!
‎Vrei să stârpești portughezii?
‎Eu vreau propriul meu regat.
‎Un regat puternic.
‎Și vreau...
‎Să ai încredere în mine.
‎- Că voi fi... ‎- Loială.
‎Întotdeauna.
‎Pot să am încredere în tine?
‎Kasanje...
‎Eu sunt cea ‎care stă dezbrăcată în patul tău.
‎N-am nimic de ascuns.
‎Dă-mi
‎mii
‎de oameni, cei mai puternici!
‎Iar eu îți voi da un regat.
‎Ne-am înțeles,
‎regina mea din Matamba.
‎Cucerirea regatului Matamba ‎este esențială pentru Njinga,
‎din punct de vedere strategic, ‎politic și militar.
‎Se află chiar la granița regatului Ndongo.
‎De aici poate lansa atacuri
‎și hărțui portughezii.
‎Cu oamenii lui Kasanje,
‎începe cucerirea regatului Matamba, ‎care durează patru ani.
‎Acolo își stabilește ferm
‎noua bază teritorială.
‎REGATUL MATAMBA
‎Acum, la vârsta de 53 de ani,
‎Njinga conduce o armată mixtă,
‎formată din mii de războinici Imbangala ‎și soldați mbundu.
‎Ia cu asalt regatul și ajunge în capitală,
‎unde se află odăile reginei din Matamba.
‎Nu!
‎Nu suntem portughezi.
‎Nu așa ne purtăm cu regii.
‎Nici măcar cu cei înfrânți.
‎Am spus...
‎Să mergem la Kasanje și să rezolvăm acum?
‎Ești surd?
‎Pleacă acum, cât mai ai picioare!
‎Nu vă pot face rău. Nu vă temeți!
‎Dar tu?
‎Ar trebui să ne temem de tine?
‎Ești exilată.
‎Dar nu-ți face griji!
‎Vei fi în siguranță unde te voi trimite.
‎Poți să și domnești acolo în numele meu, ‎dar nu te mai poți întoarce aici
‎fără permisiunea mea.
‎Matamba e al meu acum.
‎Ai înțeles?
‎Cum dorești.
‎- Eu și fiica mea vom pleca... ‎- Fiica ta rămâne aici.
‎Ce?
‎E foarte mică!
‎Mai are multe de învățat.
‎- Nu-ți va fi de niciun folos. ‎- Eu decid asta.
‎Nu-ți face griji!
‎Atât timp cât tu pleci
‎și faci ce-ți poruncește regina ta,
‎va fi în siguranță.
‎- Stai! ‎- Ai cuvântul meu.
‎Nu e ceva personal.
‎E ceva ce trebuie făcut.
‎Poți pleca acum.
‎Te rog!
‎Am spus să pleci!
‎Doar pe mine mă are.
‎Te rog! Doar pe mine mă are!
‎Nu!
‎Să-i ia fiica lui Muongo
‎sigur e o alegere grea, ‎dar necesară pentru Njinga.
‎Astfel, se asigură că Muongo ‎nu se mai întoarce niciodată în Matamba.
‎Acum ea este regina acestui regat.
‎Njinga trebuie ‎să ia niște decizii dificile
‎ca să garanteze libertatea
‎și suveranitatea poporului ei.
‎Njinga a revenit spectaculos.
‎Acum e căpitan Imbangala, ‎o regină războinică de temut,
‎care are în subordine o armată ‎de 100.000 de oameni puternici.
‎Dar surorile ei sunt încă ‎în mâinile portughezilor.
‎Vă voi salva în curând, surorile mele!
‎Subtitrarea: Clarisa Ivanov